A  N  U  N  Ţ

ADMINISTRAȚIA STRĂZILOR BUCUREȘTI, cu sediul în Bucureşti, str. Domnița Ancuţa nr. 1, sector 1, în conformitate cu prevederile Regulamentului privind ocuparea unui post vacant sau temporar vacant corespunzător unei funcţii contractuale şi promovarea personalului contractual din cadrul instituţiilor/serviciilor publice de interes public local al municipiului Bucureşti”, aprobat prin Dispoziţia Primar General nr. 45/17.01.2023, emis în baza HG nr. 1336/28.10.2022 pentru aprobarea Regulamentului–cadru privind organizarea şi dezvoltarea carierei personalului contractual din sectorul bugetar plătit din fonduri publice şi cu respectarea prevederilor art. XXII alin.(1), (2) şi (3) lit.a din Legea nr. 141/2025 privind unele măsuri fiscal-bugetare, organizează concurs pentru ocuparea pe perioadă nedeterminată, cu normă întreagă, a unor funcţii contractuale unice de execuție vacante, după cum urmează :
     Serviciului Financiar Contabilitate Buget
         - 2 posturi de inspector de specialitate (S) gradul profesional IA
Condiţiile specifice necesare în vederea participării la concurs și a ocupării funcțiilor contractuale: 

● studii superioare de lungă durată absolvite cu diplomă de licență sau echivalentă în ştiinţe economice;
● vechime în specialitatea studiilor – minim 4 ani. 

    Direcția Tehnică - Secția Exploatare și Întreținere Drumuri, Poduri, Pasaje Rutiere și Pietonale

          - 1 post de inspector de specialitate (S) gradul profesional II

Condiţiile specifice necesare în vederea participării la concurs și a ocupării funcției contractuale: 

    ● studii superioare de lungă durată absolvite cu diplomă de licenţă sau echivalentă în ştiinţe economice sau administrative;
 ● vechime în specialitatea studiilor - minim 6 luni.
    Direcția Tehnică - Secția Exploatare și Întreținere Utilaj Transport

Condiţiile specifice necesare în vederea participării la concurs și a ocupării funcției contractuale: 

          - 1 post de șofer ( M;G) treapta profesională I
● nivelul studiilor: medii/generale;
● să fie posesor al permisului de conducere categoriile B,CE;D;

● să dețină Certificat de pregătire profesională a conducătorilor auto; 
● să dețină card tahograf;
● vechime în muncă ca șofer profesionist - minim 3 ani.

I. Condiții generale pentru participarea la concurs:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

II. Actele necesare pentru înscrierea la concurs :


Dosarul de concurs se va depune la sediul instituției, respectiv la Serviciul Resurse Umane și Secretariat după înregistrarea prealabilă la registratură, de luni până vineri: 900 – 1500 și va conţine în mod obligatoriu următoarele documente:
a) formular de înscriere;

b) copia actului de identitate aflat în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copii ale documentelor de studii, certificatelor şi ale altor documente care atestă efectuarea unor specializări şi perfecţionări şi/sau perfecţionări necesare ocupării postului;

e) adeverinţe eliberate de angajatori din care să reiasă vechimea în specialitatea studiilor universitare de licenţă absolvite cu diplomă de licenţă sau echivalentă, solicitate pentru ocuparea postului/funcţiei;

f) certificat de cazier judiciar sau, după caz, extrasul de pe cazierul judiciar;


N O T Ă : - actele prevăzute la lit.b-e vor fi prezentate şi în original, în vederea verificării conformității copiilor cu acestea;
III . Calendarul concursului

Concursul va avea loc la sediul Administraţiei Străzilor Bucureşti din str. Domniţa Ancuţa nr. 1 Sector 1, şi constă în proba scrisă pentru posturile de inspector de specialitate și proba practică pentru postul de șofer și interviu, conform bibliografiei aprobate. Proba practică va avea loc la sediul Secției Exploatare și Întreținere Utilaj Transport.
a) depunerea dosarelor de concurs în perioada 05.11.2026 – 18.11.2026, în intervalul orar 900 – 1500;
b) proba scrisă/practică va avea loc  în data de 26.11.2026, ora 1000;
c) interviul se susţine în data de 03.12.2026, ora 1000.

Selecţia dosarelor de concurs se va face în maximum două zile lucrătoare de la data expirării termenului de depunere a dosarelor, iar rezultatele selecţiei dosarelor vor fi publicate prin afişare la sediul şi pe site–ul instituţiei, în termen de o zi lucrătoare, cu mențiunea „admis” sau „respins”, după caz, însoțită de motivul respingerii.


 Comunicarea rezultatelor obţinute de candidaţi la fiecare probă a concursului se va face în termen de maximum o zi lucrătoare de la finalizarea fiecărei probe, prin specificarea punctajului final al fiecărui candidat şi a menţiunii „admis” sau „respins”, prin afişare la sediul şi pe site-ul instituţiei.


După afişarea rezultatelor obţinute la selecţia dosarelor, proba scrisă/practică şi proba interviu, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatelor probei scrise/practice şi a interviului, sub sancţiunea decăderii din acest drept.


Contestaţiile depuse vor fi soluţionate în termen de maxim o zi lucrătoare de la expirarea termenului de depunere a contestaţiilor.


Comunicarea rezultatelor la contestaţiile depuse se va face prin afişare la sediul şi pe site-ul instituţiei, imediat după soluţionarea contestaţiilor.


Rezultatele finale ale concursului se afişează la sediul şi pe site-ul instituţiei în termen de maximum o zi lucrătoare de la expirarea termenului de depunere a contestaţiilor pentru ultima probă (proba interviu), prin specificarea punctajului final al fiecărui candidat şi a menţiunii „admis” sau „respins”.

IV. Bibliografia pentru ocuparea funcţiilor contractuale unice de execuție vacante:
           Bibliografia pentru ocuparea funcţiei contractuale de inspector de specialitate (S) gradul profesional IA, poziția 66 din cadrul Serviciului Financiar Contabilitate Buget 
1. Legea contabilităţii nr. 82/1991, republicată, cu modificările și completările ulterioare;
2. Legea nr.273/2006 privind finanţele publice locale, cu modificările și completările ulterioare;
3. OG nr.119/1999 privind controlul intern/managerial şi controlul financiar preventiv, republicată, cu modificările şi completările ulterioare;
4. Ordinul nr. 923/2014 pentru aprobarea Normelor metodologice generale referitoare la exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu;
5. OUG nr. 57/2019 privind Codul Administrativ, cu modificările și completările ulterioare, Partea I, a III-a, a VI-a Titlul II Secțiunea 2 și Cap.8 , Titlul III, Partea a VII-a și Partea a VIII-a;
6. OMFP nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii; 

7. OMFP nr. 1140/2025 pentru aprobarea Normelor metodologice privind angajarea, lichidarea, ordonanţarea şi plata cheltuielilor bugetare;
           Bibliografia pentru ocuparea funcţiei contractuale de inspector de specialitate (S) gradul profesional IA, poziția 71 din cadrul Serviciului Financiar Contabilitate Buget 
1. Legea contabilităţii nr. 82/1991, republicată, cu modificările și completările ulterioare;
2. Legea nr.273/2006 privind finanţele publice locale, cu modificările și completările ulterioare;
3. OUG nr. 57/2019 privind Codul Administrativ, cu modificările și completările ulterioare, Partea I, a III-a, a VI-a Titlul II Secțiunea 2 și Cap.8 , Titlul III, Partea a VII-a și Partea a VIII-a;
4. Legea nr.153/2017 privind salarizarea personalului plătit din fonduri publice, cu modificările şi completările ulterioare; 

5. Legea nr. 53/2003, republicată, cu modificările și completările ulterioare – Codul Muncii;
6. OUG nr. 158/17.11.2005 privind concediile şi indemnizaţiile de asigurări sociale de sănătate, cu modificările şi completările ulterioare;
7. HG nr.250/1992, republicată, privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare, cu modificările şi completările ulterioare;
8. Legea nr. 22/1969 privind angajarea gestionarilor, constituirea de garanţii şi răspunderea în legătură cu gestionarea bunurilor agenţilor economici, autorităţilor sau instituţiilor publice, cu modificările şi completările ulterioare;    

9. Legea nr. 227/2015 privind Codul Fiscal, cu modificările și completările;

         Bibliografia pentru ocuparea funcţiei contractuale de inspector de specialitate (S) gradul profesional II cadrul Direcției Tehnice - Secția Exploatare și Întreținere Drumuri, Poduri, Pasaje Rutiere și Pietonale

1. Legea contabilităţii nr. 82/1991, republicată, cu modificările și completările ulterioare;
2. Legea nr. 22/1969 privind angajarea gestionarilor, constituirea de garanţii şi răspunderea în legătură cu gestionarea bunurilor agenţilor economici, autorităţilor sau instituţiilor publice, cu modificările şi completările ulterioare;    

3. OUG nr. 57/2019 privind Codul Administrativ, cu modificările și completările ulterioare, Partea I, Partea a III-a, Partea a VI-a Titlul II Cap.V, Secțiunea 2 și Cap.VIII Titlul III;
4. OMFP nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii; 

5. OMFP nr. 2634/2015 privind documentele financiar contabile, cu modificările şi completările ulterioare;    

          Bibliografia pentru ocuparea funcţiei contractuale de șofer ( M;G) treapta profesională I, din cadrul Direcției Tehnice - Secția Exploatare și Întreținere Utilaj Transport
1. OUG nr. 195/2002, privind circulaţia pe drumurile publice, republicată, cu modificările şi completările ulterioare, Cap.II, Cap.III, Cap.IV;

2. OUG nr. 57/2019 privind Codul Administrativ, cu modificările şi completările ulterioare, Partea   a VI –a Titlul III;
3. Legea nr. 53/2003, republicată, cu modificările și completările ulterioare – Codul Muncii, Titlul III;
4. Legea nr. 319/2006 a securității și sănătății în muncă, cu modificările și completările ulterioare; 

Informaţii suplimentare se pot obţine de la Serviciul Resurse Umane și Secretariat, tel.: 021.315.12.19, interior 126,127 .

